Malteser wat kneus | Health24
Posted by: AD | 2009/03/16
Malteser wat kneus
Ek het ' n maltese poedel van so byna twee jaar. Toe sy ' n baba was en tande gewissel het, het ons agtergekom dat haar bek vreeslik sou bloei as een van die " baba tande" uitgeval het. Toe sy nou ouer word het ek haar na hondesalonne begin neem en dan het sy met kneusplekke onder op haar maag terug gekom. Ek het haar laat steriliseer op 11 maande en ons het haar amper verloor as gevolg van die feit dat sy so vreeslik gebloei het. Ek neem haar nou na ' n salon wat net ' n paar hondjies op ' n dag neem en glad nie met die bande en goed werk nie, maar sy kom selfs meer gekneus huistoe. Het sy maar ' n baie sensitiewe vel of is dit iets wat ek moet laat ondersoek. Sy is andersins baie gesond en spelerig en haar sussie wat ons uit dieselfde " batch" uit gekoop het, het glad nie hierdie probleem nie.
Daar is 'n paar siektes wat 'n bloedingneiging kan veroorsaak. Jy moet maar 'n paar bloedtoetse laat doen.
Posted by: Chill | 2009/03/16
Klink vir my sy moet ' n bloedanalise he - vra vir jou veearts. Vra ook omtrent ' n vitamin K behandeling - dis die vitamine wat die bloed help om te stol. Dis moontlik sy' t een of ander tekort iewers, of dalk ' n metaboliese probleem. Bloedkanker kan ook sulke simptome veroorsaak, maar dit klink vir my onwaarskynlik in hierdie geval. Vra ook vir jou veearts oor Von Willebrands Disease...
Wees asb baie versigtig as die hond haarself beseer of ' n ongeluk kry - as haar bloed nie stol nie, kan selfs ' n taamlike ligte besering baie ernstige gevolge he.